

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-28

Omiš, 12. svibnja 2020.

**Z A P I S N I K**

o radu 28. sjednice Gradskog vijeća Grada Omiša

održane 12. svibnja 2020. godine, putem elektroničke pošte

u vremenu od 9.00 do 11.00 sati.

Voditeljica zapisnika: Lidija Pavković, dipl.iur.

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Ivan Medić, dipl.ing.
7. Ana Generalić, prof.
8. Lovrenka Kovačić Bućan, dipl.iur.
9. Ivan Bogdanović. mag.edu.hist.et.phil
10. Jure Šaban Stanić, prof
11. Mijo Mimica, oec.
12. Josip Banović, dr.med.
13. Suzana Gojsalić, mag.iur
14. Tomislav Bartulović
15. Denis Dujmović, ing.građ.
16. Zdravka Šodan

NENAZOČNI ČLANOVI VIJEĆA:

1. Ivan Puljiz

OSTALI NAZOČNI (uključeni u e-mail grupu „Gradsko vijeće“):

1. Ivo Tomasović, dipl. oec., gradonačelnik
2. Ivan Bartulović, mag. ing. aedif., zamjenik gradonačelnika
3. Rina Marušić, mag.med.bioch., zamjenica gradonačelnika
4. Lidija Pavković, dipl.iur., pročelnica Ureda gradonačelnika
5. Stipe Žuljević Mikas, dipl.ing. pročelnik UO za KDS, UP i ZO
6. Đeki Stanić, dipl.iur., pročelnik UO za gospodarstvo i društvene djelatnosti
7. Mate Sovulj, dipl.ing, upravitelj Vlastitog pogona

Sukladno Uputama za postupanje Ministarstva uprave KLASA:023-01/20-01/114, URBROJ: 515-05-02-01/1-20-1 od 13. ožujka 2020. godine, a vezano za održavanje sjednica predstavničkih tijela jedinica lokalne i područne (regionalne) samouprave u uvjetima propisanih mjera radi sprječavanja širenja koronavirusa – COVID 19, 28. sjednica Gradskog vijeća održana je elektronički (putem elektroničke pošte) , prema Privremenim pravilima za održavanje sjednice u posebnim uvjetima bez socijalnog kontakta (prilog uz Zapisnik).

Zbog izvanrednih okolnosti, vijećnici su od dana dostave Poziva i materijala ( uz sve točke dnevnog reda) i objave istih na službenoj stranici Grada Omiša, odnosno od 7. svibnja pa do 11. svibnja 2020. do 10.00 sati, imali mogućnost rasprave po materijalima prema predloženom Dnevnom redu. Rasprava po materijalima je omogućena na način da da su gradonačelniku i pročelnicima vijećnici putem e-maila mogli postavljati pitanja, tražiti pojašnjenjem, mišljenja, davati prijedloge i sl. što uključuje i dobivanje odgovora na isto i to tako da u e-mail grupi bude sve i svima vidljivo u svakom trenutku.

Na dan održavanja sjednice, počevši od sata njenog početka, vijećnici nemaju više mogućnost rasprave po predloženom Dnevnom redu, već se u roku od dva sata od sata početka sjednice (od 9.00 do 11.00) putem e-mila trebaju pojedinačno izjasniti za predloženi Dnevni red i za svaku točku dnevnog reda posebno, na način da se izjasne da li su ZA, PROTIV ili SUZDRŽAN za određeni prijedlog.

U nastavku se daje pregled rasprave u za to određenom roku:

**Jure Šaban Stanić** , citirano: **„** Poštovani, veseli me svako nagrađivanje mladih omiških umjetnika, osobito u oblasti klasične glazbe. Obrazovanjem i djelovanjem sam dio iste priče pa predlažem sljedeće: da se u tekstu obrazloženja Plaketa Marušić/ Anić preformulira tekst u smjeru da se Festival komore glazbe "Ostinato" pozicionirao u jedan od važnijih/ zapaženijih/ uspješnijih/ programski kvalitetnijih ( izaberite) festivala komorne glazbe.

Obrazloženje: teško da festival koji postoji dvije godine može biti upravo najvažniji festival bilo čega u RH, bez obzira na razinu programa. Potreban je kontinuitet rada i podrobnija komparacija s festivalima sličnih glazbenih formi i sadržaja koji postoje u RH za biti "najvažniji". ( Glazbene večeri u Sv. Donatu od 1960., Osorske glazbene večeri od 1976., MAG festival Split petnaestak godina, Zagreb KOM, Festival komorne glazbe Čakovec, Vukovarski festival komorne glazbe....).

Molim da ovo tumačite kao sugestiju, za dobro Ostinata i naših mladih umjetnika. Na kraju- čestitke nagrađenima ma što pisalo u obrazloženju“

Uvažavajući primjedbu vijećnika Jure Šabana-Stanića, **Zvonko Močić,** predsjednik Odbora za izbor i imenovanje, a koji Odbor je Predlagatelj odluka o javnim priznanjima,   izvršio je izmjenu teksta prijedloga obrazloženja Odluke o dodjeli plaketa Grada Omiša za 2019. Lovri Marušiću i Latici Anić na način da se riječi  „…koji je pozicioniran kao najznačajniji festival….“ mijenjaju riječima „…koji se pozicionirao u jedan od zapaženijih festivala…“.

Radi preglednosti i jasnoće, svim vijećnicima dostavljen je konačna verzija prijedloga navedenih odluka (točke 5.11. i 5.12.) u kojima je dio teksta koji se mijenja istaknut.

Vijećnik **Denis Dujmović,** postavio je slijedeće upite , citirano:

1.

„Građani Omiša (u potpisu) dana 11.11.2019. godine podnijeli su zahtjev gradonačelniku Omiša i Gradskom vijeću za postupanje vezano uz osnovanu sumnju da glasnost u ugostiteljskom objektu " EOLRooftop" kod rada noću povremeno prelazi dopuštenu granicu (kako kažu "svaku mjeru") i da nije sukladna u odnosu na izdano rješenje Ministarstva zdravstva i odluku o javnom redu i miru Grada Omiša kada je u pitanju buka.

Isti se pozivaju i na zaključak Gradonačelnika od od 9.srpnja 2020.

Prilikom podnošenja zahtjeva zatražili su i radni sastanak kod Gradonačelnika.

Pošto do danas nisu dobili nikakav odgovor zamolili su me da osvježim njihov zahtjev što ovim putem i činim, a sve u cilju kako bi dopuštena razina buke bila u granicama zakonskih propisa i izdanih rješenja.

Molim stoga da mi se odgovori kako Grad Omiš postupa kako bi utvrdio jeli se propisane mjere, odluke i rješenja poštuju ?

Postoje li provedena mjerenja koja potvrđuju, odnosno ne potvrđuju osnovanost njihova prigovora ?

Je li ima potrebe da ih primite na radni sastanak kojeg su zatražili na dan uručenja ?“

2.

„Vezano za način prikupljanja otpada postavio bih par pitanja kako slijedi:

a) PRIKUPLJANJE OTPADA U URBANIM SREDINAMA (STARA GRADSKA JEZGRA)

NovI sustav prikupljanja otpada ujedno je nazvan i sustav "od vrata do vrata", pa je tako s korisnicima potpisana IZJAVA O NAČINU KORIŠTENJA JAVNE USLUGE gdje su određene obitelji poput moje obitelji potpisali izjavu da koriste OSOBNI SPREMNIK za miješani komunalni otpad, jer za isti imaju adekvatan prostor ?

Usprkos toj činjenici odlukom vašeg društva u urbanim sredinama Omiša i Dugog Rata komunalni otpad se prikuplja ili će se u dogledno vrijeme u potpunosti prikupljati putem polupodzemnih spremnika volumena 5,000 litara.

Za razliku od individualnih korisnika u nazvanom sustavu od "od vrata do vrata" ugostiteljima i ostalim privrednim subjektima miješani komunalni otpad u predviđenom vremenu skuplja se na kućnom broju.

Zašto postoji razlika u vrsti usluge privredni subjekt-individualni korisnik ?

Drugi dio pitanja odnosi se na predviđeno mjesto polupodzemnih spremnika volumena 5,000 litara u koje će se otpad odlagati u otpadomjere volumena 25 litara putem individualne kartice?

Prema saznanju za stanovnike stare gradske jezgre u Omišu predvidjeli ste polupodzemni spremnik u Planovu, što je za neke stanovnike tog dijela grada potpuno nepraktično u odnosu na udaljenost ostalih mjesta za odlaganje u odnosu na njihovo mjesto prebivališta.

Mogu li korisnici iz praktičnih razloga ipak birati u koji polupodzemni spremnik žele odložiti svoj otpad ili je to isključivo odluka vas kao davatelja usluge ?

b) KORISNICI S NESTALNIM BORAVKOM –NEMOGUĆNOST PRUŽANJA USLUGE

Na području pružanja usluge zbrinjavanja miješanog komunalnog otpada postoje korisnici koji imaju nekretnine na području Grada Omiša, a nestalni su korisnici (tzv. VIKEND KORISNICI) kojima je račun sukladno važećem cjeniku formiran na temelju površine njihove nekretnine. To je velika nepravda u odnosu na stalne korisnike s mjestom prebivališta ako gledamo odnos korisnika vikend korisnik-korisnik sa stalnim prebivalištem u odnosu 1:1. Osnovni uvjet pravičnog obračuna je da onečišćivač plaća prema litri proizvedenog otpadama, a ne njegova nekretnina.

Usprkos činjenici da uslugu plaćaju puno više za njih očito ne vrijedi pravilo "onečišćivač plaća" jer isti uslugu i ne mogu koristiti.

Ako je suditi prema prigovoru Elice Marušić iz Splita (u prilogu) usprkos činjenici da joj je račun formiran za objekt površine 100 m2 na temelju ekvivalentnog broja članova domaćinstva (4) uslugu ne može koristiti jer PEOVICA d.o.o. ne prazni OSOBNE SPREMNIKE u Marušićima u dane vikenda, stoga ista ne želi POTPISATI IZJAVU O NAČINU KORIŠTENJA JAVNE USLUGE dok se ne ostvari taj sasvim logičan preduvjet (isprazni mi spremnik u dane vikenda jer sam jedino tada na nekretnini) ?

Pitanje je stoga sljedeće:

Zašto se takvim korisnicima ne omogući pražnjenje spemnika u dane vikenda jer oni jedino tada i borave u svojoj nekretnini ?

Ako je PEOVICI d.o.o. ne ekonomično organizirati pražnjenje spremnika kao u ovom slučaju zašto se takvim korisnicima ne omogući odlaganje proizvedenog otpada putem podzemnih spremnika s individualnom karticom na lokacijama koje su najbliže korisnicima ?

Ako se ne promjene gore navedeni uvjeti ovakav korisnik i njemu slični odlagati će otpad na adresi svog prebivališta (U Splitu) jer joj je usluga u Marušićima onemogućena, a plaćati će račun od 67,80 kuna za 0 litara miješanog komunalnog otpada. Suludo zar ne ?!

Tražim pisani odgovor !“

Pročelnik, **Stipe Žuljević Mikas, pisano je odgovorio** na 1. upit, a odgovor je dostavljen svim vijećnicima putem elektroničke pošte.

**Leonardo Ljubičić**, direktor t.d Peovica, **pisano je odgovorio** na 2. upit, a odgovor je dostavljen svim vijećnicima putem elektroničke pošte.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predsjednik Gradskog vijeća,** Zvonko Močić u 9.00 sati, putem elektroničke pošte, otvorio je 28. sjednicu Gradskog vijeća koja će se održati od 9.00 do 11.00 sati.

Za sjednicu je predložen slijedeći **dnevni red:**

1. Usvajanje zapisnika o radu 26. i 27. sjednice Gradskog vijeća Grada Omiša
2. Odgovori na pitanja s prethodne sjednice
3. Prijedlog *Plana operativne primjene programa aktivnosti u provedbi posebnih mjera zaštite od požara od interesa za RH u 2020. godini na području Grada Omiša*
4. Prijedlog *Godišnjeg provedbenog plana unapređenja zaštite od požara Grada Omiša za 2020.godinu*
5. Prijedlozi odluka o dodjeli javnih priznanja Grada Omiša:
   1. Andriji Žižiću
   2. Ivici Križancu
   3. Prof.emer.Edi Pivčeviću
   4. Vladimiru Zemuniku
   5. Mirku Peraku
   6. Petru Buljeviću
   7. Kulturno umjetničkoj udruzi „Mosor“ Gata
   8. Nogometnom klubu Omiš
   9. Terezi Jerić

5.10. Anti Amuiliću

5.11. Lovri Marušiću

5.12. Latici Anić

5.13. Policijskoj postaji Omiš

Vijećnici su pozvani da se u navedenom roku od 2 sata (zaključno s 11.00 sati) jednim mailom izjasne prihvaćaju li dnevni red te nakon toga (u istom mailu) posebno za svaku točku dnevnog reda jasno izjasne (glasuju).

Predsjednik Vijeća je u 11.00 zaključio elektroničku sjednicu Gradskog vijeća te konstatirao da je od ukupno 17 vijećnika, na elektroničkoj sjednici glasovanju pristupilo 16, naprijed evidentiranih vijećnika.

Sukladno pristiglim e-mailovima – izjašnjavanju vijećnika, predsjednik Vijeća utvrđuje rezultate elektroničkog glasovanja, kako slijedi:

**Dnevni red** – prihvaćen s 16 glasova ZA

**Ad. 1.**

S 16 glasova ZA usvojeni su zapisnici o radu 26. i 27. sjednice Gradskog vijeća Grada Omiša, a koje su održane 25.02. i 17.04.2020.

**Ad 3.**

S 16 glasova ZA donijet *je Plan operativne primjene programa aktivnosti u provedbi posebnih mjera zaštite od požara od interesa za RH u 2020. godini na području Grada Omiša*

**Ad 4.**

S 16 glasova za donijet je *Godišnji provedbeni plan unapređenja zaštite od požara Grada Omiša za 2020.godinu*.

**Ad 5.1.**

S 16 glasova ZA donijeta je Odluka o dodjeli Povelje kojom se Andrija Žižić, istaknuti sportaš iznimnih sportskih uspjeha proglašava počasnim građaninom Grada Omiša

**Ad 5.2.**

S 16 glasova ZA donijeta je Odluka o dodjeli Povelje kojom se Ivica Križanac, istaknuti sportaš iznimnih sportskih uspjeha proglašava počasnim građaninom Grada Omiša

**Ad 5.3.**

S 16 glasova ZA donijeta je Odluka kojom se dodjeljuje Nagrada Grada Omiša za životno djelo za 2019. godinu prof.emer. Edi Pivčeviću

**Ad 5.4.**

S 16 glasova ZA donijeta je Odluka kojom se dodjeljuje Nagrada Grada Omiša za životno djelo za 2019. godinu Vladimiru Zemuniku, dugogodišnjem fotografu i suradniku Festivala dalmatinskih klapa Omiš

**Ad 5.5.**

S 16 glasova ZA donijeta je Odluka kojom se dodjeljuje Osobna nagrada Grada Omiša za 2019. godinu pjesniku Mirku Peraku, dipl.iur.

**Ad 5.6.**

S 16 glasova ZA donijeta je Odluka kojom se dodjeljuje Osobna nagrada Grada Omiša za 2019. godinu ravnatelju Centra za kulturu Omiš Petru Buljeviću, prof.

**Ad 5.7.**

S 16 glasova ZA donijeta je Odluka kojom se dodjeljuje Skupna nagrada Grada Omiša za 2019. godinu Kulturno umjetničkoj udruzi „Mosor“ Gata povodom 65. obljetnice djelovanja.

**Ad 5.8.**

S 16 glasova ZA donijeta je Odluka kojom se dodjeljuje Skupna nagrada Grada Omiša za 2019. godinu povodom 100 obljetnice djelovanja Nogometnog klubu Omiš

**Ad 5.9.**

S 16 glasova ZA donijeta je Odluka kojom se dodjeljuje Plaketa Grada Omiša za 2019. godinu Terezi Jerić, univ.bacc.rad.techn.

**Ad 5.10.**

S 16 glasova ZA donijeta je Odluka kojom se dodjeljuje Plaketa Grada Omiša za 2019. godinu Anti Amuliću, predsjedniku KUD-a „Mila Gojsalić“.

**Ad 5.11.**

S 16 glasova ZA donijeta je Odluka kojom se dodjeljuje Plaketa Grada Omiša za 2019. godinu pijanistu Lovri Marušiću, umjetničkom direktoru međunarodnog festivala komorne glazbe Ostinato.

**Ad 5.12.**

S 16 glasova ZA donijeta je Odluka kojom se dodjeljuje Plaketa Grada Omiša za 2019. godinu violončelistici Latici Anić, umjetničkoj direktorici međunarodnog festivala komorne glazbe Ostinato.

**Ad 5.13.**

S 16 glasova ZA donijeta je Odluka kojom se dodjeljuje Plaketa Grada Omiša za 2019. godinu Policijskoj postaji Omiš.

Odmah po utvrđivanju prethodnih rezultata isti su dostavljeni svim vijećnicima elektroničkom poštom.

Zapisnik izradila: Predsjednik Gradskog vijeća:

Lidija Pavković, dipl.iur. Zvonko Močić, dr.med.